CELEX: 22012X0908(01)
Language: fi
Date: 2011-03-04 00:00:00
Title: Yhteisymmärryspöytäkirja Euroopan komission ja Euroopan molekyylibiologian laboratorion välillä

8.9.2012   
            
            
               FI
            
            
               Euroopan unionin virallinen lehti
            
            
               C 271/1
            
         Yhteisymmärryspöytäkirja Euroopan komission ja Euroopan molekyylibiologian laboratorion välillä
   2012/C 271/01
   Euroopan komissio, jäljempänä ’komissio’, ja Euroopan molekyylibiologian laboratorio, jonka päätoimipaikka on Heidelbergissä, Saksassa, jäljempänä ’EMBL’, yhdessä jäljempänä ’(molemmat) sopimuspuolet’,
   JOTKA OTTAVAT HUOMIOON
   
               —
            
            
               Euroopan unionin toiminnasta tehdyn sopimuksen, jossa suositetaan yhteistyötä tutkimuksen, teknologian kehittämisen ja demonstroinnin alalla kolmansien maiden ja kansainvälisten organisaatioiden kanssa,
            
         
               —
            
            
               Euroopan molekyylibiologian laboratorion perustamisesta 30 päivänä toukokuuta 1973 tehdyn sopimuksen (1), jolla sopimuksen allekirjoittaneet osapuolet ovat antaneet EMBL:n tehtäviksi molekyylibiologian perustutkimuksen, tutkijoiden, opiskelijoiden ja vierailijoiden kouluttamisen kaikilla tasoilla, keskeisten palveluiden tarjoamisen tutkijoille sopimuksen osapuolina olevissa jäsenvaltioissa, biotieteiden uusien välineiden ja menetelmien kehittämisen ja teknologiansiirtotoimintaan osallistumisen,
            
         
               —
            
            
               tammikuun 18 päivänä 1995 allekirjoitetun komission ja EMBL:n välisen tieteellistä ja teknologista yhteistyötä koskevan hallinnollisen järjestelyn,
            
         
               —
            
            
               Euroopan komission ja EIROforumin organisaatioiden välillä 24 päivänä kesäkuuta 2010 allekirjoitetun esisopimuksen,
            
         
               —
            
            
               Euroopan unionin tutkimuksen, teknologian kehittämisen ja demonstroinnin puiteohjelmat,
            
         
               —
            
            
               vuonna 2007 julkaistun vihreän kirjan (2) eurooppalaisen tutkimusalueen (ERA) uusista näköaloista, jossa kehotetaan yhteistyön lisäämiseen ja kumppanuuden lujittamiseen kansainvälisten tutkimusorganisaatioiden, kuten EMBL:n, kanssa erityisesti tutkimusohjelmien, tutkijoiden koulutuksen ja liikkuvuuden, tutkimusinfrastruktuurien, immateriaalioikeuden ja kansainvälisen yhteistyön alalla,
            
         
               —
            
            
               vuonna 2008 annetun ERAn kansainvälistä yhteistyötä koskevan tiedonannon (3), jossa vahvistetaan, että kumppanuuden tehostaminen Euroopan yhteisön ja Euroopan hallitustenvälisten tutkimusorganisaatioiden, erityisesti EIROforumin organisaatioiden, välillä on hyödyllistä, koska se auttaa kokoamaan kriittistä massaa, jota tehokas vastaaminen yhä enenevässä määrin maailmanlaajuisiin poliittisiin haasteisiin edellyttää,
            
         
               —
            
            
               Eurooppalaisen tutkimusalueen vision 2020, jonka Euroopan unionin (EU) neuvosto hyväksyi 2 päivänä joulukuuta 2008 (4) ja jonka mukaan kaikkien toimijoiden tulee pystyä täysin hyödyntämään viidettä vapautta koko ERAn (5) laajuisesti vuoteen 2020 mennessä,
            
         
               —
            
            
               älykkään, kestävän ja osallistavan kasvun Eurooppa 2020 -strategian (6), jonka Eurooppa-neuvosto hyväksyi 17 päivänä kesäkuuta 2010, ja siihen liittyvät lippulaivahankkeet Euroopan digitaalistrategia (7), jonka Euroopan komissio hyväksyi 19 päivänä toukokuuta 2010, ja Innovaatiounioni (8), jonka Euroopan komissio hyväksyi 6 päivänä lokakuuta 2010,
            
         JA TUNNUSTAVAT
   
                
            
            
               kunkin sopimuspuolen toisiaan täydentävät vastuut edellä mainituilla aloilla,
            
         
                
            
            
               edellä mainittuun hallinnolliseen järjestelyyn perustuvan pitkäaikaisen ja erinomaisen yhteistyön EMBL:n ja Euroopan komission välillä,
            
         OVAT SOPINEET SEURAAVAA:
   
               1.
            
            
               Molemmat sopimuspuolet, ottaen huomioon kunkin toimivallan, aikovat tehdä yhteistyötä vahvistaakseen ja kehittääkseen eurooppalaista tutkimusaluetta erityisesti tutkimusohjelmien, tutkijoiden koulutuksen ja liikkuvuuden, tutkimusinfrastruktuurien, immateriaalioikeuksien hallinnoinnin ja kansainvälisen yhteistyön alalla. Tätä varten osapuolet voivat kehittää yhteisiä toimia molekyylibiotieteiden alalla.
            
         
               2.
            
            
               Ottaen huomioon kunkin toimivallan, institutionaalisen tilanteen ja toimintakehyksen molemmat osapuolet tiedottavat toisilleen ja kuulevat toisiaan molemmille tärkeistä asioista, erityisesti niistä, jotka koskevat eurooppalaisen tutkimusalueen lujittamista ja jatkokehitystä.
            
         
               3.
            
            
               Euroopan komissiolle vuonna 1995 myönnetty EMBL:n neuvoston tarkkailijan asema pysyy voimassa (9).
            
         
               4.
            
            
               Komissio suo EMBL:lle oikeuden ehdottaa jäseniä asiaan liittyviin asiantuntija- ja neuvonantajaelimiin. Komissio nimittää nämä asiantuntijat omien sääntöjensä ja menettelyjensä mukaisesti.
            
         
               5.
            
            
               Molemmat osapuolet perustavat yhteyspisteitä ja -mekanismeja viestintää varten, jotta tämän yhteisymmärryspöytäkirjan tavoitteet voidaan saavuttaa.
            
         
               6.
            
            
               Osapuolet tapaavat tarpeen mukaan mutta vähintään kerran vuodessa tarkastellakseen edistymistä ja keskustellakseen mahdollisesti muista yhteistyötä parantavista tavoista, yhteiset toimet mukaan lukien, tai kartoittaakseen mahdollisia synergioita.
            
         
               7.
            
            
               Osapuolet sopivat tämän yhteisymmärryspöytäkirjan tulkintaan ja täytäntöönpanoon liittyvistä kysymyksistä.
            
         
               8.
            
            
               Korvataan 18 päivänä tammikuuta 1995 tehty hallinnollinen järjestely tällä yhteisymmärryspöytäkirjalla.
            
         
      Tehty kahtena kappaleena Heidelbergissä 4 päivänä maaliskuuta 2011.
      
         
            Euroopan komission puolesta
         
         Máire GEOGHEGAN-QUINN
         
            Tutkimus-, innovointi- ja tiedeasioista vastaava komissaari
         
      
      
         
            Euroopan molekyylibiologian laboratorion (EMBL) puolesta
         
         Iain W. MATTAJ
         
            Pääjohtaja
         
      
   
   
      (1)  http://www.embl.de/aboutus/general_information/organisation/hostsite_agreement/un_agreement.pdf
   
      (2)  Eurooppalainen tutkimusalue: uudet näköalat, KOM(2007) 161 lopullinen, 4.4.2007.
   
      (3)  Eurooppalainen strategiakehys kansainvälistä tiede- ja teknologiayhteistyötä varten, KOM(2008) 588, 24.9.2008.
   
      (4)  Kilpailuneuvoston päätelmät 16767/08, Eurooppalaisen tutkimusalueen visio 2020, 1.–2.12.2008.
   
      (5)  ERA käsittää EU:n ja tutkimuspuiteohjelmaan osallistuvat valtiot.
   
      (6)  Komission tiedonanto KOM(2010) 2020, 3.3.2010, ja Eurooppa-neuvoston päätelmät, 17.6.2010 (http://register.consilium.europa.eu/pdf/fi/10/st00/st00013.fi10.pdf).
   
      (7)  Komission tiedonanto KOM(2010) 245, 19.5.2010.
   
      (8)  Komission tiedonanto KOM(2010) 546, 6.10.2010.
   
      (9)  Euroopan komissiolle myönnettiin tarkkailijan asema 18.1.1995 allekirjoitetulla hallinnollisella järjestelyllä.